**Իրաքյան մամուլը, արաբական էլեկտրոնային կայքերն ու Հայկական Ցեղասպանությունը**

Իրաքի հայկական տպարաններն ու մամուլը

Բաղդադում առաջին հայկական տպարանը հիմնվել է 1874­թ.: Այդ տպարանում 1890­-1892թթ. հրատարակվել է “Փունջ” աշակերտական հանդեսը: 1924թ, լույս է տեսել “Տիգրիս” պարբերականը, որը երկար կյանք չի ունեցել:

1948­-1954, 1957-1958 թթ. լույս է տեսել “Գոյամարտ” շաբաթաթերթը: Պարբերականներ հրատարակել են նաև Իրաքում գործող հայկական միությունները և մշակութային կենտրոնները: Իրաքահայ Առաջնորդարանը մինչև այսօր հրատարակում է “Կանթեղ” եռամսյա պարբերականը:

Իրաքյան մամուլը Հայկական Ցեղասպանության մասին

Իրաքյան հանրահայտ թերթերում 1909-1923թթ. Հայկական Ցեղասպանության մասին լույս տեսած նյութերը կարելի է բաժանել երկու ժամանակահատվածի:

**Առաջինը:** 1909-1914թթ., երբ Իրաքը գտնվում էր Օսմանյան տիրապետության ներքո: Այս շրջանի ամենահայտնի և արխիվներում միակ մնացած օրաթերթն է Բաղդադի “Սադա Բաբըլ”-ը:

Հետևյալ հարցերն են շոշափվել ու նկատվել:

1. Թերթը բացահայտորեն չէր նշում Օսմանյան կառավարության դերը Ադանայի 1909թ ջարդերում և դրան հաջորդող դեպքերում, այն հստակ պատճառով, որ Իրաքը գտնվում էր Օսմանական տիրապետության ներքո: Հիշատակություն կա նաև Իրաքի հայ համայնքի մասին:
2. Հայերի “անմեղությունը” Ադանայի դեպքերից և պետությունից անջատվելու մեղադրանքներից պաշտոնապես հայտարարել էր կառավարությունը, որը մի մարմին էր կազմել այս առնչությամբ: Այնուամենայնիվ, Կ.Պոլսո Հայոց Պատրիարքարանը բողոքում էր մի շարք հայերի դեմ արձակված անարդար վճիռների դեմ` կոչ ուղղելով վերանայել դրանք: Իսկական հանցագործների ազատ մնալու փաստը բնակչությանը խիստ մտահոգություն էր պատճառում:
3. Հայերի թիվը 2 միլիոն 300 հազար էր (ընդ որում` կաթոլիկ հայեր 60.000, բողոքական հայեր 5.000) Օսմանյան պետության 25 միլիոն բնակչությունից `)թուրքեր` տասը միլիոն, քրդեր` մեկ միլիոն, արաբներ` չորս միլիոն):
4. Բաղդադի թուրք նահանգապետը 1915թ. հրաման էր արձակել փակել Բաղդադում լույս տեսնող թերթերը և աքսորել դրանց ողջ անձնակազմը:
5. Թուրք բարձրաստիճան պաշտոնյաների (սկսյալ փոխարքայից) խոստովանությունները կայսրությանը հայերի հավատարմության, ինչպես նաև Օսմանյան բանակում հայ զինվորների կատարած սխրագործությունների մասին (1913թ.): Վկայություններ և դատապարտում հայերի նկատմամբ իրականացված Համիդյան վայրագությունների և ջարդերի:

1914-1917թթ. թերթեր չեն հրատարակվում, բացի Բաղդադի թուրք նահանգապետի կողմից հրատարակվող մի թերթի (1917թ.):

**Երկրորդը:** 1917-1923թթ., երբ Իրաքն ազատվել էր Օսմանյան տիրապետությունից և մտել` Բրիտանական տիրապետության տակ: Այս ժամանակահատվածի հանրահայտ թերթերից է Բաղդադի “Ալ-Արաբ” և “Ալ-Իրաք” թերթերը, և Մուսուլի “Ալ-Մուսուլ” թերթը: Այս ժամանակահատվածի թերթերը բացահայտորեն դատապարտել են Օսմանյան պետության վայրագություններն ու բնաջնջման քաղաքականությունը հայերի նկատմամբ` իրաքցի և արաբ գրողների կենդանի վկայություններով, որոնք սակայն կեղծանուններ են օգտագործել իրենց հոդվածները գրելիս, վախենալով, որ օսմանացիները կարող էին նորից Բաղդադ վերադառնալ` Առաջին աշխարհամարտի ավարտից առաջ:

Հետևյալ հարցերն են շոշափվել ու նկատվել:

1. Հայկական Ցեղասպանության պատասխանատու մի շարք Իթթիհատական պարագլուխների հետապնդումը թուրք պաշտոնյաների և դաշնակից պետությունների կողմից (քաղաքական նպատակներով), ձերբակալությունն ու դատապարտումը, ինչպես նաև հայերի Ցեղասպանության ճանաչումը թուրք բարձրաստիճան պաշտոնատարների կողմից (սկսյալ Սուլթանից և փոխարքայից):
2. Հայկական հարցի և հայերի կրած տառապանքների ու ջարդերի շահագործումը դաշնակից պետությունների կողմից` Թուրքիայում իրենց սեփական շահերը հետապնդելու համար:
3. Հայաստանի առաջին Հանրապետության վիճակը:
4. Հայ գաղթականների վիճակը Իրաքում: Բրիտանացի զինվորական հրամանատարի հրահանգը հավաքագրելու հայ որբերին, որոնք գտնվում էին ոչ հայ ընտանիքների մոտ (1917թ.), ինչպես նաև այս հրահանգին չենթարկվողներին պատժի ենթարկելը:
5. Ադրբեջան պետության առաջին անգամ հայտնվելը` քարտեզի վրա: Ադրբեջանն իրաքցիների կողմից ընդունվել էր որպես իրանական նահանգ: Ադրբեջանցիներ անվանումն էլ չկար, կար թաթարներ կամ պարզապես մուսուլմաններ անվանումները: Ադրբեջանի Հանրապետության տարածքը ներկայացվել էր որպես վրացիներին նախկինում պատկանող տարածք, որը հետագայում ենթարկվել էր Պարսկաստանի Սեֆեվիների տիրապետությանը, որի հետևանքով մուսուլմանների գաղթը այս տարածք ավելացել էր: Ապա այս տարածքը ենթարկվել էր ռուսների տիրապետությանը:
6. 1919թ. հունվար-փետրվարին լույս տեսած իրաքյան թերթերի համաձայն, Կ. Պոլսում հետաքննություն էր անցկացվել` հայերի Ցեղասպանության զոհերի թվի մասին, որի արդյունքում պարզվել էր, որ հայ զոհերի թիվը մեկուկես միլիոն էր:
7. Հայաստան և Հայկական Նահանգներ անվանումները տրվում էին Թրքահայաստանի կամ Արևմտյան Հայաստանի: Իսկ արդի Հայաստանը կոչվում էր “Արարատի Անկախ Հանրապետություն” (1918թ.):
8. Հայկական Ցեղասպանության և հայերին հալածելու քաղաքականությունը շարունակվում էր Թուրքիայի կողմից` հակառակ Ռուսաստանի և դաշնակից պետությունների ձևական բողոքների:
9. Հայերի հերոսական դիմադրությունը թուրքական բանակին` 1917-1918թթ., ինչը մեծ ծառայություն էր մատուցել դաշնակից պետությունների դատին, հակառակ հայերի բավարար զենք, զինամթերք և օգնական չունենալուն: Նշվել են նաև թաթարների հարձակումները Բաքվի վրա, որոնք հերոսաբար հետ էին մղվում հայերի և քաղաքի այլ բնակիչների կողմից, ինչպես նաև հայերի հաղթանակը Սարդարապատի հերոսամարտում:
10. Թուրք բարձրաստիճան պաշտոնյաների խոստավանությունները հայերի Ցեղասպանության մասին, ինչպես նաև Հայոց Ցեղասպանության և Օսմանյան պետությանը պատերազմի մեջ ներքաշելու մեղադրանքներով Կ.Պոլսում անցկացված իթթիհական պարագլուխների դատավարությունները:
11. Հայաստանի հովանավորության հարցը` ԱՄՆ-ի և Ազգերի Լիգայի կողմից:
12. Հայաստանի Հանրապետության հարաբերությունը սովետական իշխանությունների հետ: Սովետական իշխանությունների արարքների դատապարտում:
13. Լեռնային Ղարաբաղի հարցը:
14. Քեմալական Թուրքիայի հարձակումը Հայաստանի Հանրապետության վրա:
15. Սողոմոն Թեհլերյանի դատավարությունը, անմեղ հայտարարվելն ու ազատ արձակվելը: Դատարանում վկայություններ Հայոց Ցեղասպանության մասին:
16. Սևրի և Լոզանի դաշնագրերը:
    * 1991-1992թթ. հոդվածներ Հայոց Ցեղասպանության մասին իրաքյան պետական թերթերում (Իրաք-Թուրքիա հարաբերությունների վատթարացմամբ պայմանավորված): Քրիստոնեական ամսագրերում լույս տեսած հոդվածներ` 2001թ. Հայաստանում քրիսոնեությունը որպես պետական կրոն հռչակելու 1700-ամյակի կապակցությամբ:

Արաբական էլեկտրոնային կայքերն ու հայկական Ցեղասպանությունը

Ուսումնասիրություն արաբերեն լեզվուվ լույս տեսնող թերթերի և արաբական էլեկտրոնային կայքերի կարծիքի` Հայոց Ցեղասպանության մասին (հանրային կարծիք):

Արաբական կայքերի ուսումնասիրություն է կատարվել Google-ում.

Հայկական Ցեղասպանություն տերմին՝ 540 տեքստային արդյունքներ, 108 նկարային արդյունքներ (Ցեղասպանության իրողությունը հաստատող),

Հայեր բառը՝ 250 արդյունք, հայերի Ցեղասպանություն` 250 արդյունք:

Կայքերը կարելի է բաժանել երեք մասի:

1. Կայքեր, որոնք ճանաչում են Հայոց Ցեղասպանությունը, դատապարտելով այն և Թուրքիայի ժխտողական քաղաքականությունը:

ա-Արաբերեն լեզվով լույս տեսնող հայկական կայքեր,

բ-Արաբ և Ղպտի քրիստոնյաների, քրդերի, Եզիդիների, իրավաբանական և մարդու իրավունքները պաշտպանող, սոցիալիստական, Արևմտյան աշխարհի և լեզուների հետ շփվող արաբ գրողների, ոչ ծայրահեղ մուսուլմանական ուղղություն ունեցող, ցեղասպանագիտական ուսումնասիրություններով շահագրգիռ քրդական և Դարֆուրյան կայքեր:

Կապ Միջին Արևելքում և արաբական աշխարհում տիրող քաղաքական իրավիճակին (Ս. Արաբիա, Թուրքիա, Եգիպտոս, Սիրիա, Իրաք), թուրքական պրոպագանդա և իսլամական գործոն:

Ցեղասպանության ճանաչում հայ համայնքների միջոցառումների մասին զեկուցելով, արաբ անձնավորությունների շփում հայերի հետ (ինտեգրված համայնքներ), դրվատանք լսելով արաբ ծնողների վկայությունները:

1. Կայքեր, որոնք ժխտում են Հայոց Ցեղասպանությունը, ինչպես.

ա-թրքական և ադրբեջանական կայքեր` արաբերեն լեզվով և Թուրքիային սատարող երկրների պետական կայքեր (Սուդան և այլն),

բ- կայքեր որոնք ունեն ծայրահեղ մուսուլմանական ուղղություն (Սուննի): Քիչ մասը պաշտպանում է Օսմանցի Սուլթանին և ոչ թե իթթիհատականներին (մասոնականություն, անդրադարձ չկա Ցեղասպանությանը, պատասխան` Սուլթան Համիդի արարքները նշելով և շեշտելով իթթիհատականների դերը և մասոնականությունը): Երկրորդ մասը պաշտպանում է Օսմանյան պետությանը որպես խալիֆայություն (պատասխան` փաստարկներով և երիտթուրքերի պարագլուխների մասոնական, հրեա և հակամուսուլման լինելը, որոնք բռնություններ կատարեցին բոլոր հպատակ ժողովուրդների դեմ` անկախ նրանց ազգության և դավանանքի(: Թուրքիան և Ադրբեջանը Հայոց Ցեղասպանության ճանաչումն ընկալում են որպես հակաիսլամական շարժում (պատասխան):

Արաբ գրողներ, որոնք պաշտպանում են Թուրքիային` Պաղեստինյան հարցի նկատմամբ ունեցած դիրքորոշման համար, կամ կաշառքներ ստանալու պատճառով, Թուրքական և ադրբեջանական ամբիոններ արաբական համալսարաններում կամ բարեկամության խմբի ղեկավարներ, Թուրքիայում ապրող կամ ծագում ունեցող անհատներ: Մի մասը ժխտում է Ցեղասպանությունը, մյուսը` չի ժխտում, բայց փորձում է արդարացումներ տալ, կամ էլ իրեն համար անհասկանալի է Ցեղասպանության տերմինը (շփոթում այլ տերմինների հետ):

Կան կայքեր և գրողներ, որոնք բողոքում են, որ Հայոց Ցեղասպանությունը քննարկվում է Ֆրանսիայում և ԱՄՆ-ում, մինչդեռ մյուս ժողովուրդների տառապանքներն անտեսվում են (պատասխան): Նրանք նաև արդարացնում են իրենց տեսակետը նշելով, որ այս երկրներն էլ իրենց պատմության ընթացքում Ցեղասպանություններ են գործել:

1. Կայքեր, որոնք դիրքորոշում չունեն, պարզապես վերահրատարակում կամ թարգմանում են նյութեր Հայոց Ցեղասպանության մասին) համեմատական նյութեր պաղեստինյան հարցի հետ, հայերի դիրքորոշում, հայկական թաղամասը Երուսաղեմում, Հայաստանի և հայերի դրական դիրքորոշումը Պաղեստինյան հարցի նկատմամբ):

Եզրակացություն

Հայոց Ցեղասպանության ոգեկոչման 100-ամյակի սեմին, թուրք-ադրբեջանական սփյուռքի կազմավորման և նրա ծավալած քարոզչության դեմ հարկավոր է հետևյալ քայլերն առնել, մասնավորապես արաբ և մուսուլման ժողովրդների հետ (հայկական Սփյուռքն ինտեգրված աշխատում է համակարգերում և ոչ թե թուրք-ադրբեջանական համայնքների նման, որոնք գործում են Թուրքիայի և Ադրբեջանի դեսպանություններին կից, այս երկրների արժեքների և շահերի դեմ, մեծ գումարներ են ծախսվում քարոզչական պատերազմի և ժխտողական քաղաքականության վրա):

* Հայ-արաբական պատմամշակութային կապերը պետք է հիմք հանդիսանան երկու կողմերի միջև բոլոր ոլորտներում ավելի սերտ հարաբերությունների հաստատմանը:
* Հայոց Ցեղասպանության մասին արխիվները հսկել և պահպանել,
* Ղարաբաղյան հարցի, ինչպես նաև պաղեստինյան հարցի լուծումը պետք է հիմնվի ազգերի ինքնորոշման իրավունքի վրա (Իսրայել-Ադրբեջան ստրատեգիական հարաբերությունների մասին հաճախ հիշեցնել):
* Օգտագործել բոլոր տեխնոլոգիական միջոցները` սոցիոլոգիական կայքեր, բլոգներ, հակահայկական քարոզչությանը հակադարձելու և միշտ լինել նախաձեռնող և նախահարձակ:
* Հայկական Ցեղասպանության, այսօրվա Հայաստանի և Արցախ-Ղարաբաղի հարցի միջև կապը շեշտել:
* Հայկական դիվանագիտությունը պետք է ավելի աշխուժանա, հարաբերություններ հաստատելով մասնավորապես այն արաբական երկրների հետ, որտեղ հայ համայնքներ չկան:
* Հայ համայնքներն աշխարհում, պետք է ավելի ակտիվ գործունեություն ծավալեն հայկական հարցն իրենց բնակության երկրների հասարակությանը հասցնելու համար:
* Առավել ուշադրություն դարձնել Հայաստանի արևելագիտության և արաբագիտության բաժիններին, կապեր ստեղծել հայ և օտար երիտասարդների և մամուլի ներկայացուցիչների միջև` Հայ Եկեղեցու, համայնքների Հայաստանի և ՀՀ սփյուռքի նախարարության համագործակցությամբ: